University of St Andrews

University of St Andrews je najstaršia univerzita v Škótsku a tretia najstaršia v anglicky hovoriacom svete, po Oxforde a Cambridge. Bola založená v rozpätí rokov 1410 až 1413 sériou pápežských búl a dekrétov. Nachádza sa v meste St Andrews, v okrese Fife, na východnom pobreží Škótska. V roku 2019 bola hodnotená po Cambridge ako druhá najlepšia univerzita v Spojenom kráľovstve, najlepšia v Škótsku a jedna z najlepších na svete. Podľa rebríčka The Times Higher Education World Universities Ranking z roku 2010 patrila medzi 20 najlepších univerzít v spoločenských vedách na svete. Ako jedna iba z dvoch univerzít v Spojenom Kráľovstve bola menovaná ako univerzita roka podľa The Times a Sunday University 'Good University Guide. V národnom študentskom prieskume dosiahla najvyššie hodnotenie spokojnosti študentov spomedzi všetkých univerzít v Škótsku. V roku 2015 sa St Andrews umiestnila na druhom mieste vo svete zo všetkých malých a stredných univerzít pomocou metrík od QS Intelligence Unit. St Andrews vyprodukovala najviac riaditeľov spoločností FTSE 100 v pomere k jej veľkosti v porovnaní s ktoroukoľvek inou vzdelávacou inštitúciou v Británii. Počas školského roka tvoria študenti a zamestnanci univerzity viac ako tretinu obyvateľstva mestečka St Andrews. Viac ako 30 % študentov je zo zahraničia, zastúpených je viac ako 100 krajín, pričom 15 % študentov pochádza zo Severnej Ameriky. Univerzitné športové tímy súťažia v ligách a pohároch BUCS. Študentská komunita je známa zachovávaním množstva tradícii a zvykov. Od septembra 2016 je rektorka (Principal and Vice-Chancellor) prof. Sally Mapstone, odborníčka na škótsku literatúru. Dejiny Univerzita bola založená v roku 1410 skupinou augustiniánov, ktorí boli vyhnaní z univerzity v Paríži ako dôsledok Západnej schizmy a vojnami medzi Anglickom a Škótskom z univerzít v Oxforde a Cambridge. Títo mnísi vytvorili spoločnosť vyššieho vzdelávania v mestečku St Andrews zameranú na teológiu, logiku, filozofiu a právo. V roku 1411 udelil biskup diecézy St Andrews, Henry Wardlaw, tejto spoločnosti vzdelancov a učiteľov výsady. Biskup Wardlaw následne úspešne žiadal avignonského pápeža Benedikta XIII. o pridelenie štatútu univerzity sériou búl, ktoré sú datované do roku 1413. Kráľ Jakub V. podporil univerzitu v roku 1532 vydaním výsadnej listiny. Hodnotenia univerzity University of St Andrews sa pravidelne umiestňuje na popredných priečkach všetkých rebríčkov britských univerzít. Absencia University of St Andrews na najvyšších priečkach medzinárodných rebríčkov najlepších svetových univerzít je zapríčinená malou veľkosťou tejto prestížnej a elitnej inštitúcie. Prijímacie konanie The University of St Andrews je celkovo jednou z najkonkurencieschopnejších univerzít vo Veľkej Británii, pričom miera prijatia v rokoch 2016-17 bola iba 8,35%. Podmienkou prijatia sú väčšinou výsledky z maturitných skúšok ekvivalentné škótskym AAAAB, AAA z anglických A-levels, alebo minimálne 38 bodov z International Baccalaureate (IB), avšak prijatí študenti majú v priemere A*A*AA z A-levels. Významní absolventi a osobnosti univerzity Kráľ James II of Scotland (1430 – † 1460), kráľ Škótska od 1437 až po jeho úmrtie. James Wilson (1742 – † 1798), signatár Deklarácie Nezávislosti Spojených Štátov Amerických. John Knox (* asi 1505 – † 1572), škótsky cirkevný reformátor a teológ, zakladateľ Škótskej cirkvi (Church of Scotland) John Napier (* 1550 - † 1617), škótsky matematik a prírodovedec William, princ z Walesu (* 1982) následník britského trónu Catherine Middleton, vojvodkyňa z Cambridge (* 1982) manželka princa Williama John Stuart Mill (* 1806 – † 1873), britský filozof, logik, ekonóm, morálny a politický teoretik James Matthew Barrie (* 1860 – † 1937), škótsky spisovateľ a dramatik Fridtjof Nansen (* 1861 – † 1930), nórsky prieskumník, vedec a diplomat Rudyard Kipling (* 1865 – † 1936, britský spisovateľ, novinár a básnik, prvý britský nositeľ Nobelovej ceny za literatúru (1907) Jan Christiaan Smuts (* 1870 – † 1950), bol juhoafrický filozof, štátnik a poľný maršal Walter Norman Haworth (* 1883 – † 1950), britský chemik, nositeľ Nobelovej ceny (1937) James W. Black (* 1924 - † 2010), škótsky farmakológ, nositeľ Nobelovej ceny (1988) B. C. Forbes (* 1880 - † 1954), novinár a spisovateľ, zakladateľ magazínu Forbes Alex Salmond (* 1954) škótsky premiér v rokoch 2007 až 2014 Referencie Iné projekty Commons ponúka multimediálne súbory na tému University of St Andrews Externé odkazy University of St Andrews website StAndrewsFreshers University of St Andrews Students' Association Website University of St Andrews Student Radio The Saint - Student Newspaper The Sinner - Independent Student Website and Guide to St Andrews The MacTutor History of Mathematics archive Project Zambia Archivované 2010-06-24 na Wayback Machine Zdroj Tento článok je čiastočný alebo úplný preklad článku Univerzita v St Andrews na českej Wikipédii.